APSTIPRINĀTS

AS “Olaines ūdens un siltums”

iepirkumu komisijā

2018.gada 23.oktobrī

Iepirkuma

**“****Tehniskā sāls piegāde”**

**nolikums**

**IDN: AS OŪS 2018/13**

Iepirkums tiek veikts saskaņā ar Publisko iepirkumu likuma 9.pantu

##### Olainē, 2018

A. sadaļa – **Instrukcijas pretendentiem**

**Iepirkuma IDN: AS OŪS 2018/13**

**“Tehniskā sāls piegāde”**

1. **Pasūtītājs** – **AS “Olaines ūdens un siltums”**, vienotais reģistrācijas numurs 50003182001, Kūdras ielā 27, Olaine, Olaines novads, LV – 2114. Kontaktpersona – valdes loceklis Viesturs Liepa, tālrunis 26411988, e-pasts: [*viesturs.liepa@ous.lv*](mailto:viesturs.liepa@ous.lv).
2. **Iepirkuma priekšmets**
   1. Tehniskā sāls piegāde ielu un ceļu slīdamības samazināšanai ziemas sezonā, saskaņā ar iepirkuma B sadaļu **–** Tehniskās specifikācijas un D sadaļu – Līguma veidne.
   2. Līguma darbības laiks: 12 kalendārie mēneši no līguma noslēgšanas.
   3. Paredzamais piegādes apjoms līguma darbības laikā – 240 tonnas, piegādes apjoms var mainīties atkarībā no klimatiskajiem apstākļiem.
   4. Piegādes vieta – Celtnieku iela 3, Olaine, Olaines novads, Latvija, LV-2114.
   5. Iepirkuma CPV kods 14400000-5 “Sāls un tīrais nātrija hlorīds”.

1. **Piedāvājumu iesniegšana un noformējums** 
   1. Pretendents var iesniegt tikai vienu piedāvājumu un vienu variantu par visu iepirkuma priekšmetā un Tehniskajās specifikācijās norādīto apjomu.
   2. Piedāvājums jāsagatavo saskaņā ar šī nolikuma C sadaļā “Piedāvājuma veidnes” dotajām veidnēm, ņemot vērā Instrukcijas pretendentiem (A sadaļa), Tehniskās specifikācijas (B sadaļa) un Līguma veidne (D sadaļa).
   3. Piedāvājums jāsagatavo latviešu valodā trīs eksemplāros (viens oriģināls un divas kopijas). Piedāvājuma katram eksemplāram jābūt caurauklotam.
   4. Piedāvājums personīgi, vai nosūtot pa pastu (ar aprēķinu, lai tas tiktu saņemts pirms piedāvājumu iesniegšanas termiņa beigām), **līdz 2018.gada 6.novembra plkst.14:00**slēgtā, aizzīmogota un parakstītā aploksnē jāiesniedz AS “Olaines ūdens un siltums” sekretariātā (3.stāvs, 8.kabinets) – Kūdras ielā 27, Olainē, LV – 2114, tālrunis 67963102. Uz aploksnes norādāms Pretendenta nosaukums, iepirkuma nosaukums un identifikācijas numurs un adresāts - AS „Olaines ūdens un siltums” un atzīme “Neatvērt pirms **2018.gada 6.novembra plkst.14:00”**. Piedāvājumi, kas tiks iesniegti pēc šajā punktā noteiktā termiņa vai arī kuri nebūs ievietoti atbilstoši noformētā slēgtā aploksnē, netiks atvērti un tiks atgriezti to iesniedzējiem bez izskatīšanas.
2. **Piedāvājuma nodrošinājums:** netiek paredzēts.
3. **Informācijas sniegšana**
   1. Ieinteresētie piegādātāji var iepazīties ar iepirkuma dokumentiem AS “Olaines ūdens un siltums” tīmekļvietnē [www.ous.lv](http://www.ous.lv), sadaļā „Iepirkumi” (<http://www.ous.lv/lv/iepirkumi/>).
   2. Jebkura papildu informācija, kas tiks sniegta saistībā ar šo iepirkumu, tiks publicēta nolikuma 5.1.punktā norādītājā tīmekļvietnē. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
   3. Saziņa iepirkuma ietvaros notiek latviešu valodā pa e-pastu (elektroniski) vai pastu.
   4. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kurš uzdevis jautājumu, un vienlaikus publicē šo informāciju nolikuma 5.1.punktā norādītajā tīmekļvietnē, norādot arī uzdoto jautājumu.
4. **Nosacījumi pretendentu izslēgšanai no dalības iepirkumā** 
   1. Pretendentu izslēdz no dalības Iepirkumā gadījumos, kas noteikti:
      1. LR likuma “Publisko iepirkumu likums” 9.panta 8.daļā;
      2. LR likuma “Starptautisko un Latvijas Republikas nacionālo sankciju likums” 11.1 panta 1. un 2.daļās.
   2. Pārbaudi par to, vai pretendents nav izslēdzams no dalības iepirkumā, komisija veic nolikuma 12.5.punktā noteiktajā kārtībā.
5. **Pretendentu atlases (kvalifikācijas) kritēriji**
   1. Pretendents un tā piesaistītās personas ir reģistrētas atbilstoši reģistrācijas valsts normatīvo aktu prasībām.
   2. Minimālās prasības attiecībā uz pretendenta tehniskajām un profesionālajām spējām:
      1. Pretendentam ir pieredze līdzvērtīga apjoma preču piegādē pēdējo 3 (trīs) kalendāro gadu laikā (2015.-2017.gados) un 2018.gadā līdz piedāvājuma iesniegšanas brīdim. Tiks uzskatīts, ka pretendentam ir šim punktam atbilstoša pieredze, ja tas atbilstoši noslēgto līgumu nosacījumiem veicis tehniskā sāls piegādes ceļu slīdamības mazināšanai vismaz trīs pircējiem (pasūtītājiem) ar kopējo piegādes apjomu 75 tonnas katram.
      2. Lai izpildītu pretendenta tehniskajām un profesionālajām spējām izvirzītās prasības (nolikuma 7.2.1.punkts), pretendents var balstīties uz citu personu iespējām neatkarīgi no savstarpējo attiecību tiesiskā rakstura. Pretendents, lai apliecinātu savu profesionālo pieredzi, var balstīties uz citu personu iespējām tikai tad, ja šīs personas iepirkuma līguma ietvaros sniegs pakalpojumus, kuru izpildei attiecīgā spējas ir nepieciešamas.
6. **Piedāvājuma saturs un iesniedzamie dokumenti**
   1. Aizpildīts un parakstīts pretendenta piedāvājums saskaņā ar iepirkuma nolikumam pievienoto veidni “Pretendenta piedāvājums” (C sadaļa).
   2. Personas ar pretendentu pārstāvības tiesībām izdota pilnvara citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās, gadījumā, ja piedāvājumu paraksta pilnvarota persona.
   3. Personu apvienības, ja piedāvājumu iesniedz personu apvienība, visu dalībnieku parakstīta dalībnieku vienošanās par piedāvājuma iesniegšanu, pārstāvības tiesību piešķiršanu, vadošā partnera nozīmēšanu, atbildības sadalījumu starp dalībniekiem un iespējamā līguma izpildi (t.sk. informācija par to, kādu iepirkuma daļu (tai skaitā finansiālā izteiksmē) realizē katrs no dalībniekiem).
   4. Pretendenta un personas, uz kuras iespējām pretendents balstās, lai apliecinātu, ka tā kvalifikācija atbilst nolikuma 7.2.punkta prasībām, apliecinājums saskaņā ar nolikumam pievienoto veidni “Personas, uz kuras iespējām pretendents balstās, apliecinājums” (C sadaļa) vai vienošanās brīvā formā par nepieciešamo resursu nodošanu pretendenta rīcībā. Šajā punktā noteikto apliecinājumu vai vienošanos iesniedz tikai gadījumā, ja pretendents nolikuma 7.2.punkta prasību izpildei, balstās uz citu personu iespējām.
   5. Pretendenta pieredzes apraksts saskaņā ar nolikumam pievienoto veidni “Kvalifikācijas apliecinājums” (C sadaļa).
   6. Dokumenti, kas apliecina piedāvātā sāls atbilstību tehnisko specifikāciju prasībām (Ražotāja izsniegta atbilstības deklarācija, testēšanas pārskati, utml.).
   7. Ārvalstīs reģistrēta pretendenta gadījumā - pretendentam, kuram būs piešķiramas līguma slēgšanas tiesības, lai veiktu Iepirkuma nolikuma 12.5.punktā paredzētās pārbaudes, pēc pasūtītāja pieprasījuma, termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, jāiesniedz attiecīgās ārvalsts kompetentās institūcijas izziņu, kas apliecina, ka uz to nav attiecināmi Publisko iepirkumu likuma 9.panta 8.daļā noteiktie izslēgšanas gadījumi.
   8. Pretendents pēc saviem ieskatiem var pievienot jebkuru papildus informāciju, kas attiecas uz šo iepirkumu. Papildus informācijas iesniegšana nerada pretendentam nekādas priekšrocības.
7. **Piedāvājuma derīguma termiņš** ir 60 dienas no piedāvājumu iesniegšanas termiņa beigām.
8. **Apmaksas nosacījumi:** saskaņā ar Līguma veidnes 2.3.punktu (skatīt veidni nolikuma D sadaļa).
9. **Piedāvājumu atvēršana** 
   1. Piedāvājumu atvēršana **notiks uzreiz pēc piedāvājumu iesniegšanas termiņa beigām** AS “Olaines ūdens un siltums” telpās - Kūdras iela 27, Olaine, LV – 2114, trešajā stāvā. Piedāvājumu atvēršanas sanāksme ir atklāta.
10. **Piedāvājumu vērtēšana un izvēle**

## Pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus iepirkuma nolikuma 12.punktā noteiktajā kārtībā.

## Piedāvājuma izvēle

* + 1. Iepirkuma komisija izvēlas piedāvājumu ar zemāko piedāvāto **līgumcenu *euro* (bez PVN)par 1 (vienu) tonnu sāls.**
    2. Tālāk tiek vērtēts tikai iepirkuma nolikuma 12.2.1.punkta kārtībā izvēlētais piedāvājums. Ja izvēlētā piedāvājuma turpmākajā vērtēšanas norisē tas tiek noraidīts jebkurā no vērtēšanas turpmākajiem etapiem, iepirkuma komisija nolikuma 12.2.1.punkta kārtībā izvēlas piedāvājumu ar nākamo zemāko piedāvāto līgumcenu un veic izvēlētā piedāvājuma izvērtēšanu nolikumā noteiktajā kārtībā

## Piedāvājuma noformējuma pārbaude

* + 1. Piedāvājuma noformējuma pārbaudes laikā komisija pārbauda vai piedāvājums, kurš izvēlēts iepirkuma nolikuma 12.2.punktā noteiktajā kārtībā, ir noformēts un sagatavots atbilstoši iepirkuma nolikuma A sadaļas “Instrukcijās pretendentiem” 3., 8. un 9.punktos norādītajām prasībām, un lemj par piedāvājuma atbilstību un tālāku izskatīšanu.
    2. Ja piedāvājums neatbilst iepirkuma nolikuma A sadaļas “Instrukcijas pretendentiem” 3., 8., 9.punktu prasībām, komisija to var noraidīt jebkurā piedāvājuma vērtēšanas norises etapā, ja neatbilstība ir būtiska un ietekmē pretendenta piedāvājuma vērtēšanu.

## Pretendenta atlase (kvalifikācija)

* + 1. Iepirkuma komisija veic pretendenta, kura piedāvājums izvēlēts iepirkuma nolikuma 12.2.punktā noteiktajā kārtībā un nav noraidīts iepirkuma nolikuma 12.3.punktā noteiktās pārbaude rezultātā, kvalifikācijas atbilstības pārbaudi iepirkuma nolikuma 7.punkta prasībām.
    2. Ja pretendents neatbilst iepirkuma nolikuma 7.punktā noteiktām kvalifikācijas prasībām, tā piedāvājums tiek noraidīts un tālāk netiek vērtēts.

## Piedāvājuma atbilstības pārbaude

* + 1. Piedāvājumu atbilstības pārbaudes laikā iepirkuma komisija pārbauda vai piedāvājumā, kurš izvēlēts nolikuma 12.2.punktā noteiktajā kārtībā un nav noraidīts nolikuma 12.3.-12.4.punktos noteiktās pārbaude rezultātā, piedāvātās preces (sāls) un pakalpojumi atbilst iepirkuma nolikuma B sadaļas “Tehniskās specifikācijas” prasībām.
    2. Ja pārbaudāmajā piedāvājumā piedāvātās preces (sāls) un pakalpojumi neatbilst kādai no iepirkuma nolikuma B sadaļas “Tehniskās specifikācijas” prasībām, attiecīgais piedāvājums tiek noraidīts un tālāk netiek vērtēts.
    3. Ja piedāvājums atzīts par atbilstošu nolikumā noteiktajām prasībām, iepirkuma komisija izvērtē vai piedāvājums nav nepamatoti lēts. Ja komisijai šķiet, ka piedāvājums ir nepamatoti lēts, tā rīkoja LR likuma “Publisko iepirkumu likums” 53.pantā noteiktajā kārtībā.
  1. Izslēgšanas gadījumu pārbaude
     1. Iepirkuma komisija, pirms lēmuma pieņemšanas un paziņojuma par iepirkuma līguma slēgšanu nosūtīšanas, pārbauda vai uz pretendentu, kuram ir piešķiramas līguma slēgšanas tiesības (kurš nav noraidīts piedāvājumu vērtēšanas iepriekšējos posmos) nav attiecināmi:

- Iepirkuma nolikuma 6.1.1.punktā noteiktie pretendentu izslēgšanas gadījumi. Pārbaudi veic LR likuma “Publisko iepirkumu likums” 9.panta 9. un 10.punktos noteiktajā kārtībā;

- Iepirkuma nolikuma 6.1.2.punktā noteiktie pretendentu izslēgšanas gadījumi.

## Lēmuma pieņemšana par līguma slēgšanas tiesību piešķiršanu

Līguma slēgšanas tiesības tiks piešķirtas pretendentam, uz kuru nav attiecināmi nolikuma 6.punktā noteiktie izslēgšanas gadījumi un kura piedāvājums atbilst visām iepirkuma nolikuma prasībām un ir ar zemāko piedāvāto līgumcenu *euro* (bez PVN) par 1 (vienu) tonnu sāls.

1. **Iepirkuma organizēšanas un Piedāvājuma sagatavošanas izmaksas**
   1. Visus izdevumus, kas saistīti ar iepirkuma organizēšanu, sedz pasūtītājs.
   2. Pretendents sedz visus izdevumus, kas saistīti ar piedāvājuma sagatavošanu un iesniegšanu. Pasūtītājs nav atbildīgs, nesegs un nekompensēs šos izdevumus neatkarīgi no iepirkuma norises un iznākuma.
2. **Paziņojums par lēmuma pieņemšanu**
   1. Komisija 3 (trīs) darba dienu laikā pēc lēmuma pieņemšanas:
      1. informē visus pretendentus par izraudzīto pretendentu, nosūtot paziņojumu par iepirkuma rezultātiem uz pretendentu piedāvājumos norādītajām e-pasta adresēm, izmantojot drošu elektronisko parakstu;
      2. publicē pieņemto lēmumu nolikuma 5.2.punktā noteiktajā kārtībā, nodrošinot tam brīvu un tiešu elektronisku piekļuvi.
3. **Līguma noslēgšana** 
   1. Līgumu slēdz, pamatojoties uz pretendenta piedāvājumu, un saskaņā ar iepirkuma nolikuma D sadaļu “Līguma veidne” nosacījumiem.
   2. Iepirkuma uzvarētājam līgums jāparaksta 5 (piecu) darba dienu laikā no pasūtītāja nosūtītā uzaicinājuma parakstīt līgumu saņemšanas dienas, ja vien pasūtītājs un uzvarējušais pretendents nevienojas citādi.

B sadaļa **– Tehniskās specifikācijas**

**Iepirkuma IDN: AS OŪS 2018/13**

**“Tehniskā sāls piegāde”**

* 1. **Prasības tehniskā sāls sastāvam:**

|  |  |  |  |
| --- | --- | --- | --- |
| **Nr.p.k.** | **Prasības** | **Pieļaujamā norma** | **Piezīmes** |
| 1. | Nātrija hlorīda sāls graudiņu max izmērs | ≤ 6,3 mm | Saskaņā ar VAS “Latvijas Valsts ceļi” apstiprinātām prasībām “Ceļu specifikācijas 2017” |
| 2. | Nātrija hlorīda graudu masas daļa, kas mazāka par 1 mm | ≤ 30 % | Saskaņā ar VAS “Latvijas Valsts ceļi” apstiprinātām prasībām “Ceļu specifikācijas 2017” |
| 3. | Dažādu piemaisījumu daudzums Nātrija hlorīda sālī | ≤ 2 % | Saskaņā ar VAS “Latvijas Valsts ceļi” apstiprinātām prasībām “Ceļu specifikācijas 2017” |
| 4. | Ūdenī neizšķīstošas daļiņas | ≤ 1 % | Saskaņā ar VAS “Latvijas Valsts ceļi” apstiprinātām prasībām “Ceļu specifikācijas 2017” |
| 5. | Mitrums piegādes brīdī | ≤ 1,5 % | Saskaņā ar VAS “Latvijas Valsts ceļi” apstiprinātām prasībām “Ceļu specifikācijas 2017” |
| 6. | Apstrāde ar pretsalipšanas vielu | Ir | Saskaņā ar VAS “Latvijas Valsts ceļi” apstiprinātām prasībām “Ceļu specifikācijas 2017” |
| 7. | Vielas vizuālais skats | Kristāliska, balta, birstoša viela, ar pelēkas vai melnas krāsas minerāliem |  |
| 8. | Paredzēts izmantošanai ielu un ceļu slīdamības samazināšanai ziemas sezonā | Ir |  |

* 1. **Piegādes prasības:**
  2. Paredzamais piegādes apjoms līguma darbības laikā – 240 tonnas. Pasūtītais piegādes apjoms var mainīties atkarībā no klimatiskajiem apstākļiem, par ko piegādātājs (uzvarējušais pretendents) nevar izvirzītas pretenzijas.
  3. Iepakojums: sāls piegādājams lielajos iepakojumos robežās no 500-1000 kg un mazajos iepakojumos robežās 25-50 kg, saskaņā ar pasūtītāja pieprasījumu. Paredzamais mazo sāls iepakojumu (25-50 kg) piegādes apjoms līguma darbības laikā ir 60 tonnas, lielo sāls iepakojumu (500-1000 kg) - 180 tonnas.
  4. Preces iepakojums nedrīkst būt bojāts un tam jānodrošina preces granulometrisko un ķīmisko īpašību saglabāšanos vismaz 6 mēnešu periodā pēc piegādes.
  5. Līguma darbības laiks: 12 kalendārie mēneši no līguma noslēgšanas.
  6. Kārtējās tehniskā sāls partijas minimālais pasūtījuma apjoms ir vismaz 10 tonnas.
  7. Piegādes termiņš: sāls piegāde veicama 3 (trīs) darba dienu laikā pēc kārtējā pasūtījuma saņemšanas no pasūtītāja.
  8. Piegādes vieta – Celtnieku iela 3 Olaine, Olaines novads, Latvija, LV-2114.
  9. Piedāvājuma līgumcenā jāiekļauj visas izmaksas saskaņā ar iepirkuma nolikuma D sadaļas “Līguma veidne” 2.2.punktu.
  10. Iepirkuma CPV kods 14400000-5 “Sāls un tīrais nātrija hlorīds”.

C sadaļa “Piedāvājuma veidnes”

***Pretendenta piedāvājums***

# \_\_\_\_\_\_\_\_\_\_\_\_\_\_\_\_\_(datums, vieta)

# AS „Olaines ūdens un siltums”

Kūdras iela 27, Olaine.

Olaines novads, LV-2114

Pretendenta nosaukums:

Adrese:

Uzņēmuma reģistrācijas numurs un bankas rekvizīti:

Kontaktpersona, tālrunis:

E-pasts[[1]](#footnote-1), tīmekļvietnes adrese internetā:

Atbilst mazā un vidējā uzņēmēja statusam (Jā/Nē)[[2]](#footnote-2):

* + 1. Mēs piedāvājam piegādāt tehnisko sāli paredzamā līguma **“****Tehniskā sāls piegāde”**, iepirkuma IDN: AS OŪS 2018/13 ietvaros 12 kalendāro mēnešu periodā no līguma noslēgšanas, saskaņā ar mūsu piedāvājumu, iepirkuma Instrukcijām pretendentiem, Tehniskajām specifikācijām un Līguma veidnes nosacījumiem, kas ir saistoši šim mūsu piedāvājumam, par sekojošu Līgumcenu:

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Nosaukums** | **Ražotājs (nosaukums, valsts)** | **Vienas tonnas cena bez PVN, EUR[[3]](#footnote-3)** | **PVN, EUR** | **Cena ar PVN, EUR** |
| 1. | Tehniskā sāls |  |  |  |  |

* + 1. Piedāvātā sāls sastāvs:

|  |  |  |  |
| --- | --- | --- | --- |
| **Nr.p.k.** | **Prasības** | **Pieļaujamā norma** | **Piedāvātā sāls sastāvs** |
| 1. | Nātrija hlorīda sāls graudiņu max izmērs | ≤ 6,3 mm |  |
| 2. | Nātrija hlorīda graudu masas daļa, kas mazāka par 1 mm | ≤ 30 % |  |
| 3. | Dažādu piemaisījumu daudzums Nātrija hlorīda sālī | ≤ 2 % |  |
| 4. | Ūdenī neizšķīstošas daļiņas | ≤ 1 % |  |
| 5. | Mitrums piegādes brīdī | ≤ 1,5 % |  |
| 6. | Apstrāde ar pretsalipšanas vielu | Ir |  |
| 7. | Vielas vizuālais skats | Kristāliska, balta, birstoša viela, ar pelēkas vai melnas krāsas minerāliem |  |
| 8. | Paredzēts izmantošanai ielu un ceļu slīdamības samazināšanai ziemas sezonā | Ir |  |

* + 1. Piegādes laiks *(ne vairāk kā 3 darba dienu laikā pēc kārtējā pasūtījuma saņemšanas no pasūtītāja)*: <norādīt dienu skaitu> darba dienu laikā.
    2. Piedāvājam sāli piegādāt lielajos <norādīt skaitli> kg iepakojumos un mazajos <norādīt skaitli> kg iepakojumos, saskaņā ar pasūtītāja pieprasījumu. Preces iepakojums nebūs bojāts un tas nodrošina preces granulometrisko un ķīmisko īpašību saglabāšanos <norādīt skaitli> mēnešu periodā pēc preces piegādes.
    3. Piedāvājumā ietilps tehniskās sāls piegāde līdz Celtnieku ielai 3, Olainē un izkraušana pasūtītāja norādītā vietā, kā arī visas izmaksas saskaņā ar iepirkuma nolikuma D sadaļas “Līguma veidne” 2.2.punktu.
    4. Vienā pasūtījumā apņemamies piegādāt sākot no 10 tonnām tehniskā sāls un visā līguma darbības laikā visu plānoto sāls daudzumu – 240 tonnas. Pasūtītais piegādes apjoms līguma darbības laikā var mainīties atkarībā no klimatiskajiem apstākļiem, par ko mēs neizvirzīsim nekādas pretenzijas.
    5. Mēs apliecinām, ka uz mums neattiecas LR likuma “Publisko iepirkumu likums” 9.panta 8.daļas un LR likuma “Starptautisko un Latvijas Republikas nacionālo sankciju likums” 11.1 panta 1. un 2.daļu pretendentu izslēgšanas gadījumi.
    6. Apliecinām, ka mūsu sniegtās ziņas ir patiesas.
    7. Mūsu piedāvājuma derīguma termiņš ir 60 dienas no piedāvājuma iesniegšanas dienas.
    8. Līguma izpildē plānojam piesaistīt apakšuzņēmējus: <Jā/Nē> (norādīt atbilstošo)
    9. Informācija par apakšuzņēmējiem, kuriem plānots nodot vismaz 10% no kopējās līguma vērtības:[[4]](#footnote-4)

|  |  |  |  |
| --- | --- | --- | --- |
| **Nr.p.k.** | **Nosaukums** | **Reģistrācijas numurs** | **Reģistrācijas valsts** |
| … |  |  |  |

Pilnvarotās personas paraksts:

Parakstītāja amats, vārds, uzvārds:

Z.V.

C sadaļa “Piedāvājuma veidnes”

**PERSONAS, UZ KURAS IESPĒJĀM PRETENDENTS BALSTĀS, APLIECINĀJUMS**

Iepirkuma **“Tehniskā sāls piegāde”,** iepirkuma IDN: AS OŪS 2018/13.

<Pasūtītāja nosaukums>

<reģistrācijas numurs>

<adrese

Ar šo < personas, uz kuras iespējām pretendents balstās, nosaukums, reģistrācijas numurs un adrese>:

* + - 1. apliecina, ka ir informēts par to, ka <pretendenta nosaukums, reģistrācijas numurs un adrese> (turpmāk – Pretendents) iesniegs piedāvājumu <pasūtītāja nosaukums, reģistrācijas numurs un adrese> (turpmāk – Pasūtītājs) organizētajam iepirkumam „<Iepirkuma nosaukums>” (id.Nr.<iepirkuma identifikācijas numurs>);
      2. apliecina, ka ir informēts, ka Pretendents plāno balstīties uz <personas, uz kuras iespējām Pretendents balstās, nosaukums> iespējām, lai nodrošinātu sekojošu nolikuma prasību izpildi: <norādīt tieši kādu prasību izpilde tiek nodrošināta saskaņā ar nolikuma 7.2.punktu);
      3. gadījumā, ja ar Pretendentu tiks noslēgts iepirkuma līgums, apņemas:
* sniegt šādus pakalpojumus:

<īss pakalpojumu apraksts >

* nodot Pretendentam šādus resursus:

<īss Pretendentam nododamo resursu apraksts un nodošanas kārtība>.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts>  z.v. |

C sadaļa “Piedāvājuma veidnes”

**Kvalifikācijas apliecinājums**

Iepirkuma procedūra **„Tehniskā sāls piegāde”,** iepirkuma IDN: AS OŪS 2018/13

Pretendenta nosaukums:

Adrese:

Reģistrācijas numurs:

Apliecinām, ka mums ir iepirkuma nolikuma 7.2.punkta prasībām atbilstoša pieredze tehniskā sāls piegādē ceļu slīdamības mazināšanai, ko apliecina šāda mūsu pieredze[[5]](#footnote-5):

|  |  |  |  |  |  |
| --- | --- | --- | --- | --- | --- |
| Nr.p.k. | Piegādātās preces nosaukums, īss apraksts, pielietojums[[6]](#footnote-6) | Piegādātāja nosaukums, reģistrācijas numurs[[7]](#footnote-7) | Preces piegādes veikšanas laiks/periods[[8]](#footnote-8) | Pasūtītāja nosaukums, kontaktpersona un kontaktinformācija | Piegādātās preces apjoms, tonnas |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

Pilnvarotās personas paraksts:

Parakstītāja amats, vārds, uzvārds:

Z.V.

D sadaļa – Līguma veidne

**Tehniskā sāls piegāde**

**Līgums Nr.\_\_\_\_\_\_\_\_\_\_\_\_\_\_\_\_\_\_\_\_\_**

Olainē

2018.gada \_\_\_.\_\_\_\_\_\_\_\_\_\_\_\_\_

**AS “Olaines ūdens un siltums”**, vienotais reģ.Nr.50003182001, turpmāk tekstā saukts Pasūtītājs, tās valdes priekšsēdētāja <vārds, uzvārds> un valdes locekļa <vārds, uzvārds> personā, kuri rīkojas, pamatojoties uz sabiedrības statūtiem, no vienas puses un**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts Izpildītājs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas, pamatojoties uz sabiedrības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

abi kopā turpmāk saukti puses, pamatojoties uz iepirkuma “Tehniskā sāls piegāde” iepirkuma IDN: AS OŪS 2018/13 rezultātiem, savā starpā noslēdz šo līgumu (turpmāk – Līgums).

1. **LĪGUMA PRIEKŠMETS**
   1. Pasūtītājs iegādājas un Piegādātājs piegādā tehnisko sāli saskaņā ar šī līguma nosacījumiem un atbilstoši Piegādātāja piedāvājumam iepirkumam “Tehniskā sāls piegāde” iepirkuma IDN: AS OŪS 2018/13 (līguma 1.pielikums), turpmāk – Prece.
   2. Paredzamais Preču piegādes apjoms līguma darbības laikā sastāda 240 tonnas. Paredzamais mazo sāls iepakojumu (25-50 kg) piegādes apjoms līguma darbības laikā ir 60 tonnas, lielo sāls iepakojumu (500-1000 kg) - 180 tonnas. Piegādes apjoms var mainīties atkarībā no klimatiskajiem apstākļiem, par ko Piegādātājs nevar izvirzīt pretenzijas.
2. **LĪGUMA SUMMA UN NORĒĶINU KĀRTĪBA**
   1. Līguma summa ir atkarīga no Pasūtītājam piegādātās Preces daudzuma un tā var mainīties atkarībā no klimatiskajiem apstākļiem, par ko Piegādātājs nevar izvirzītas pretenzijas.
   2. Piegādātāja piedāvājumā (līguma 1.pielikums) norādītajā Preces cenā ir ietvertas visas izmaksas, kas saistītas ar Preces vērtību, piegādi, transporta izdevumiem, iekraušanu, izkraušanu, garantiju, kā arī nodokļi, nodevas un citas ar Līguma savlaicīgu un kvalitatīvu izpildi saistītas izmaksas.
   3. Pasūtītājs samaksu par Preces piegādi veic 30 (trīsdesmit) dienu laikā no kārtējās Preces partijas piegādes un attiecīgas pavadzīmes abpusējas parakstīšanas dienas, maksājumu pārskaitot uz Piegādātāja norādīto bankas norēķinu kontu.
   4. Piegādātāja piedāvājumā (līguma 1.pielikums) norādītā Preces cena ir nemainīga visā līguma darbības laikā.
3. **PRECES PIEGĀDES KĀRTĪBA**
   1. Piegādātājs piegādā Preci saskaņā ar Pasūtītāja pieprasījumu 3 (trīs) darba dienu laikā pēc pieprasījuma nosūtīšanas dienas Pasūtītāja norādītajā apjomā uz Pasūtītāja norādīto adresi Celtnieku iela 3, Olaine. Prece jāpiegādā Pasūtītāja darba laikā, ja vien Puses nevienojas citādi.
   2. Pasūtītājs Preces pasūtījuma pieprasījumu nosūta elektroniski uz Piegādātāja e-pasta adresi \_\_\_\_\_\_\_\_\_, norādot piegādājamās Preces daudzumu, iepakojumu, vēlamo piegādes laiku.
   3. Katra atsevišķa Preces partijas nodošana un pieņemšana tiek noformēta ar Preces pavadzīmi, kuru paraksta abu Pušu pilnvarotie pārstāvji.
   4. Piegādātājs iesniedz Pasūtītājam Preces testēšanas pārskatu, saskaņā ar Pasūtītāja pieprasījumu.
   5. Pretenzijas par Preces daudzumu, kvalitāti un atbilstību šī līguma nosacījumiem Pasūtītājs ir tiesīgs izvirzīt Piegādātājam Preces piegādes un izkraušanas laikā, kā arī sešu kalendāro mēnešu laikā, skaitot no Preces piegādes datuma.
   6. Gadījumā, ja Pasūtītājam rodas pretenzijas par Preces daudzumu, kvalitāti un atbilstību šī līguma nosacījumiem, Pasūtītāja pilnvarotais pārstāvis iesniedz Piegādātājam rakstisku pretenziju par konstatētajiem trūkumiem. Piegādātājs par saviem līdzekļiem 5 darba dienu laikā novērš Preces trūkumus, piegādājot iztrūkstošo Preci, vai apmainot bojāto vai Tehniskajai specifikācijai neatbilstošo vai nekvalitatīvo Preci pret Līguma noteikumiem atbilstošu Preci.
   7. Prece skaitās piegādāta dienā, kas kā Preces piegādes datums norādīts abpusēji parakstītā Preces pavadzīmē.
4. **PUŠU ATBILDĪBA**

.

* 1. Piegādātājs sedz Pasūtītājam visus izdevumus, kas radušies Pasūtītājam no nekvalitatīvas Preces piegādes.
  2. Piegādātājs ir pilnā mērā atbildīgs par zaudējumiem, kas nodarīti Pasūtītājam nekvalitatīvas piegādātās Preces lietošanas rezultātā un sedz visus tā rezultātā Pasūtītājam radītos zaudējumus.
  3. Ja Piegādātājs pārkāpj Līguma 3.1.apakšpunktā noteikto Preces piegādes termiņu, Pasūtītājam ir tiesības piemērot Piegādātājam līgumsodu 0.5 % apmērā no savlaicīgi nepiegādātās Preces cenas par katru nokavējuma dienu, bet ne vairāk kā 10% no savlaicīgi nepiegādātās Preces cenas katrā līgumsoda piemērošanas gadījumā.
  4. Pasūtītājam ir tiesības veikt piegādātās Preces svara pārbaudi. Preces svara neatbilstības gadījumā Piegādātājs sedz ar Preces svara pārbaudi saistītos izdevumus, kā arī pārrēķina piegādātās preces daudzumu atbilstoši faktiskajam.
  5. Piegādātājam ir tiesības prasīt līgumsodu, ja Pasūtītāja vainas dēļ tiek novilcināti Līgumā noteiktie maksājumi, 0.5 % apmērā no kavētās maksājuma summas par katru nokavēto dienu, bet ne vairāk kā 10% no kavētā maksājuma summas katrā līgumsoda piemērošanas gadījumā.
  6. Līgumsoda samaksa neatbrīvo Puses no Līguma saistību izpildes.

1. **LĪGUMA DARBĪBAS TERMIŅŠ**
   1. Līgums stājas spēkā no tā abpusējas parakstīšanas dienas.
   2. Piegādātājs piegādā Preci 1 (vienu) gadu no Līguma spēkā stāšanās, t.i. līdz 2019.gada \_\_\_\_\_\_\_\_\_.
   3. Līgums ir spēkā līdz Pušu saistību pilnīgai izpildei.
   4. Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji, Līgumā noteiktajā kārtībā.
   5. Pasūtītājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Piegādātāja juridisko adresi vismaz 10 (desmit) darba dienas iepriekš, ja iestājies vismaz viens no šādiem gadījumiem:
      1. Piegādātājs atkārtoti piegādā Preci, kura ir nekvalitatīva vai neatbilst Līguma noteikumiem;
      2. līguma 4.4.punkta kārtībā ir konstatēts, ka Preces Piegādātāja norādītais Preces svars ir neatbilstošs;
      3. Piegādātājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;
      4. Piegādātājs atkārtoti kavē līguma 3.1.punktā noteikto Preces piegādes termiņu par vairāk nekā 3 (trīs) darba dienā.
   6. Ja Pasūtītājam ir zudusi nepieciešamība pēc Preces, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz vienu mēnesi iepriekš.
   7. Piegādātājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Pasūtītāja juridisko adresi vismaz 10 (desmit) darba dienas iepriekš, ja ir iestājies vismaz viens no šādiem gadījumiem:
      1. Pasūtītājs vismaz 5 (piecas) darba dienas nepamatoti kavē Līgumā noteikto maksājumu veikšanas termiņu un Pasūtītājs pārkāpumu nenovērš 5 (piecu) darba dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
      2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta vai ir apturēta tā saimnieciskā darbība.
   8. Līguma izbeigšanas gadījumā, Pasūtītājs apmaksā tikai Līguma noteikumiem atbilstošo, saskaņā ar Līguma noteikumiem piegādāto un pieņemto Preci.
   9. Pasūtītājam, papildus Līguma 5.5.punktā noteiktajiem gadījumiem, ir tiesības vienpusēji atkāpties no iepirkuma līguma pirms termiņa, nosūtot piegādātājam rakstveida paziņojumu, LR likuma “Publisko iepirkumu likums” 64.pantā un LR likuma “Starptautisko un Latvijas Republikas nacionālo sankciju likums” 11.1 panta 3.daļā noteiktajos gadījumos.
2. **NEPĀRVARAMA VARA**
   1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā. Lai attiecīgā Puse tiktu atbrīvota no minētās Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.
   2. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 5 (piecas) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.
   3. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem, katrai Pusei ir tiesības izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.
   4. Par nepārvaramu varu netiek uzskatīti Pakalpojuma sniedzēja iekārtu vai materiālu defekti, vai to piegādes kavējumi (ja vien minētās problēmas tieši neizriet no nepārvaramās varas), darba strīdi vai streiki.
3. **PUŠU PĀRSTĀVJI**
   1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē šādus pārstāvjus:
      1. Pasūtītāja kontaktpersona: *vārds uzvārds, amats, e-pasts: \_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_.* Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Piegādātāja informāciju, sniegt informāciju Piegādātājam, nosūtīt Preces piegādes pieprasījumus, piedalīties Preces piegādē un izkraušanā, dot norādījumus par Līguma izpildi, parakstīt Preces pavadzīmes, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līgumā noteiktos termiņus;
      2. Piegādātāja kontaktpersona/pilnvarotā persona: *vārds uzvārds, amats, e-pasts: \_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_.* Piegādātāja kontaktpersona/pilnvarotā persona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Pasūtītāja informāciju, sniegt informāciju Pasūtītājam, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt Preces pavadzīmes. *Šī persona nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līgumā noteiktos termiņus.*
4. **CITI NOTEIKUMI**
   1. Visus strīdus un domstarpības Līguma izpildes gaitā Puses risina pārrunu ceļā, bet, ja vienošanās netiek panākta, tiesā Latvijas Republikā spēkā esošajos normatīvajos aktos noteiktajā kārtībā.
   2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   3. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki, vadītāji vai kādi Līgumā minētie Pušu rekvizīti, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei septītajā darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā noteiktajām Pušu pilnvarotajām personām un to rekvizītiem.
   4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.
   5. Par Līguma grozījumiem un papildinājumiem, izņemot Līgumā noteiktajos gadījumos, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
   6. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses rakstiskas piekrišanas.
   7. Līgums sastādīts latviešu valodā 2 (divos) identiskos eksemplāros uz (\_\_\_\_) lapām, no kuriem 1 (viens) eksemplārs glabājas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridiskais spēks.
   8. Līgumam tā spēkā stāšanās dienā pielikumā ir pievienoti šādi ielikumi:
      1. 1.pielikums – Piegādātāja piedāvājums uz \_ (\_\_\_\_\_\_) lp;
5. **PUŠU REKVIZĪTI**

|  |  |
| --- | --- |
| Pasūtītājsols | Piegādātājs |

1. Norādīt e-pastu, kuru pasūtītājs izmantos saziņai ar pretendentu [↑](#footnote-ref-1)
2. Jāatzīmē attiecīgs statuss atbilstoši Iepirkumu uzraudzības biroja skaidrojumam. Pieejams:

   <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)
3. Vērtējamā līgumcena, saskaņā ar iepirkuma nolikuma 12.2.1. punktu [↑](#footnote-ref-3)
4. Tabulu var paplašināt pēc nepieciešamības. [↑](#footnote-ref-4)
5. Tabulu var paplašināt pēc nepieciešamības. [↑](#footnote-ref-5)
6. Norādīt vai piegādātais sāls paredzēts ceļu, ielu vai ietvju slīdamības mazināšanai [↑](#footnote-ref-6)
7. Pretendenta un/vai personas, uz kuras iespējām pretendents balstās [↑](#footnote-ref-7)
8. Pretendents drīkst norādīt savu pieredzi iepriekšējos trijos kalendārajos gados (2015.-2017.gadam), kā arī 2018.gadā, laika periodā līdz piedāvājuma iesniegšanai [↑](#footnote-ref-8)